rejauldu/bengali-wikipedia huggingface dataset:
thumb|দাপ্তরিক প্রতিকৃতি, ২০২০ বেথান উইন্টার  (জন্ম ৪ অক্টোবর ১৯৭৪)  একজন ওয়েলশ লেবার পার্টির রাজনীতিবিদ। তিনি ২০১৯ সালের সাধারণ নির্বাচন থেকে সাইনন ভ্যালির সংসদ সদস্য (এমপি)। তিনি সোশ্যালিস্ট ক্যাম্পেইন গ্রুপ পার্লামেন্টারি ককাসের একজন সদস্য।[ তথ্যসূত্র প্রয়োজন ]  বেথ উইন্টারের তিন সন্তান রয়েছে। তার পরিবারের তিন প্রজন্ম সেনেড বিল্ডিংয়ে সেপ্টেম্বর ২০১৯ জলবায়ু হামলায় অংশ নিয়েছিল।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:ওয়েলসের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সোয়ানসি বিশ্ববিদ্যালয়ের প্রাক্তন শিক্ষার্থী বিষয়শ্রেণী:সমাজতান্ত্রিক প্রচারণা গোষ্ঠী
আহসান উল্লাহ মোল্লা(১৮৭৬-১৯৩৯) বাংলাদেশের একজন প্রখ্যাত সমাজসেবক এবং প্রবীণ রাজনীতিবিদ ছিলেন। তিনি অবিভক্ত বাংলার লেজিসলেটিভ কাউন্সিলের সদস্য ছিলেন।    জন্ম ও পারিবারিক পরিচিতি  আহসান উল্লাহ মোল্লা ১৮৭৬ সালে জন্মগ্রহণ করেন। নওগাঁ জেলার আত্রাই উপজেলার জাত আমরুল নামক গ্রামে জন্মগ্রহণ করেন। তার পিতার নাম হাজী আমান উল্লাহ মোল্লা এবং মাতার নাম ফিরমন নেসা। তিনি বিবি রহিমা খাতুনকে বিবাহ করেন। আহসান উল্লাহ ও রহিমা খাতুন দম্পতির কনিষ্ঠ পুত্র মোল্লা আবুল কালাম আজাদ। মোল্লা আবুল কালাম আজাদ টলিউড অভিনেতা, রাজনীতিবিদ এবং সমাজসেবক ছিলেন।   কর্মজীবন  আহসান উল্লাহ মোল্লা উত্তরাধিকারসূত্রে জমিদারির দায়িত্ব পান। তিনি তার মাতামহের কাছ থেকে জমিদারি পান। তিনি সফলভাবে জমিদারি পরিচালনা করেন।  তিনি একজন সফল ব্যবসায়ী হিসেবে পরিচিত ছিলেন। তিনি পাট ও লবণ ব্যবসা করতেন। অবিভক্ত বাংলা ও আসামের প্রায় ২২টি স্থানে তার ব্যবসায়ী কার্যক্রম ছিল। তার পাটের ব্যবসা যুক্তরাজ্যের লন্ডন ও ডান্ডি শহর পর্যন্ত বিস্তৃত ছিল৷  আহসান উল্লাহ মোল্লা তৎকালীন রাজনীতিবিদ ছিলেন। তিনি অবিভক্ত বাংলার লেজিসলেটিভ কাউন্সিলের সদস্য ছিলেন। রাজনৈতিক কর্মকাণ্ডের জন্য তিনি মহাত্মা গান্ধী, শেরে বাংলা  এ.কে ফজলুল হক,  হোসেন শহীদ সোহ্‌রাওয়ার্দী, শরৎচন্দ্র বসু প্রমুখের সান্নিধ্যে এসেছিলেন। তাদের সান্নিধ্যে রাজনীতি জীবন অতিবাহিত করেন।   সামাজিক কর্মকাণ্ড  আহসান উল্লাহ মোল্লা এলাকার বিভিন্ন মসজিদ ও মাদ্রাসা নির্মাণ এবং পুকুর খনন করেন। দরিদ্র এবং অসহায় মানুষদের আর্থিক সাহায্য সহযোগিতাসহ বিভিন্ন জনকল্যাণমূলক কাজের জন্য তিনি একজন দানশীল ও জনদরদী ব্যক্তি হিসেবে খ্যাতি অর্জন করেছিলেন।  তার স্মৃতিকে অম্লান করে রাখতে আত্রাই উপজেলার অনেক প্রতিষ্ঠানের নামকরণ করা হয়। তার নামানুসারে আহসান উল্লাহ মেমোরিয়াল উচ্চ বিদ্যালয় নির্মাণ করা হয়েছে। তিনি ব্রিটিশ শাসনকালে আত্রাই ঘাট নামে একটি রেলওয়ে স্টেশন প্রতিষ্ঠা করেছিলেন। পরবর্তীতে রেলওয়ে স্টেশনটির নাম পরিবর্তন করে তার নামানুসারে আহসানগঞ্জ রেলওয়ে স্টেশন করা হয়েছে। আত্রাইয়ের ডাকঘরও তার নামানুসারে নামকরণ করা হয়েছে৷   মৃত্যু  আহসান উল্লাহ মোল্লা ১৯৩৯ সালে ইহলোকের মায়া কাটিয়ে পরলোক গমন করেন।   তথ্যসূত্র    বহিঃসংযোগ   বাংলাপিডিয়ায় আহসান উল্লাহ মোল্লা  বিষয়শ্রেণী:১৮৭৬-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:নওগাঁ জেলার ব্যক্তি বিষয়শ্রেণী:রাজনীতিবিদ বিষয়শ্রেণী:সমাজসেবক বিষয়শ্রেণী:ব্যবসায়ী
আবার তোরা মানুষ হ হচ্ছে ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক খান আতাউর রহমান। তিনি কলেজ প্রিন্সিপাল হিসেবে অভিনয় করেছিলেন।   কাহিনি সংক্ষেপ  বঙ্গবাণী নামক এক কলেজে সাতজন তরুণ পড়ত, মুক্তিযুদ্ধ শুরু হলে তারা যোগ দেয় যুদ্ধে এবং যুদ্ধ শেষে তাদের জীবন আর আগের মত থাকেনা। দেখা যায় যে যুদ্ধ শেষ হয়ে যাবার পরেও তাদের কাছে রয়েছে অস্ত্র-বন্দুক। তবে অস্ত্রকে তারা কোনো ঋণাত্মক কাজে ব্যবহার করেনা। তারা সমাজের কোনো জায়গায় অন্যায়/দুর্নীতি দেখলে সেটা প্রতিরোধ করার চেষ্টা করে। তরুণরা স্বাধীন দেশেও তাদের এক প্রকারের যুদ্ধ চালায়। বঙ্গবাণী কলেজের অধ্যক্ষ একজন অত্যন্ত আদর্শবান মানুষ, ঐ সাত তরুণ তাকে অনেক সম্মান করে।  ঐ সাত তরুণের নাম হচ্ছে হিরে, চুন্নি, পান্না, সোনা, রতন, কাঞ্চন আর মাণিক। তখনকার সাধারণ মানুষদের ভোগান্তি যেমন দোকানে বেশি দামে কোনো জিনিস বিক্রি করা, কিংবা মানুষের প্রতি অবিচার দেখলে এই সাত তরুণ ক্ষেপে যেত এবং দোকানদারদেরকে অস্ত্র দিয়ে ভয় দেখিয়ে তাদেরকে একবার বন্দুক দিয়ে পেটায় সোনা, হিরে আর কাঞ্চন। মাণিকের প্রেমিকা নীলা একবার এ ব্যাপারে তাকে জিজ্ঞেস করে কিন্তু মাণিক হতাশার সহিত উত্তর দেয় এবং তার এহেন কর্মকাণ্ডের পক্ষে সাফাই গায়।  চলচ্চিত্রটির কাহিনি মূলত সাত তরুণের সমাজে চলা অসততা দমন করা নিয়েই তবে একদা একবার কলেজের পরীক্ষার সময়ে পরীক্ষার হলে নকল করা হচ্ছিলো যেখানে মাণিক নিজেও নকলে অংশ নেয় এবং অধ্যক্ষের কাছে ধরা খেয়ে কলেজ থেকে বহিষ্কৃত হয়। পরবর্তীতে সাত তরুণই সমাজকে তাদের আদর্শ অনুযায়ী ঠিক করতে না পেরে ব্যক্তিগত হতাশা থেকে অপকর্মে জড়িয়ে যায়।   শ্রেষ্ঠাংশে    রাইসুল ইসলাম আসাদ  ববিতা  ফারুক  সরকার ফিরোজ  খান আতাউর রহমান   সঙ্গীত  চলচ্চিত্রটির সঙ্গীত পরিচালনা করেছিলেন খান আতাউর রহমান নিজেই।  গানের তালিকা   কীসের শোক করিস ভাই  তুমি চেয়েছিলে ওগো জানতে - কণ্ঠশিল্পীঃ আবিদা সুলতানা  এক নদী রক্ত পেরিয়ে - কণ্ঠশিল্পীঃ শাহনাজ রহমতুল্লাহ   পুরস্কার   বাচসাস পুরস্কার সেরা কাহিনিকার - আমজাদ হোসেন  আরও দেখুন   এখনই সময় (১৯৮০-এর চলচ্চিত্র)   তথ্যসূত্র    বহিঃসংযোগ       বিষয়শ্রেণী:১৯৭৩-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:যুদ্ধের চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:খান আতাউর রহমান পরিচালিত চলচ্চিত্র বিষয়শ্রেণী:খান আতাউর রহমান সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
মূলগ্রাম বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে মূলগ্রাম ইউনিয়নকে ভিক্ষুকমুক্ত ঘোষণা করা হয়।  আয়তন  মূলগ্রাম ইউনিয়নের আয়তন ৫,২০৫ একর (২১.০৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী মূলগ্রাম ইউনিয়নের মোট জনসংখ্যা ৩১,৯৪৩ জন। এর মধ্যে পুরুষ ১৪,৬২৯ জন এবং মহিলা ১৭,৩১৪ জন। মোট পরিবার ৫,৯৯৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৬ জন।   ইতিহাস    অবস্থান ও সীমানা  কসবা উপজেলার সর্ব-উত্তরে মূলগ্রাম ইউনিয়নের অবস্থান। এ ইউনিয়নের দক্ষিণে বাদৈর ইউনিয়ন ও মেহারী ইউনিয়ন; পশ্চিমে নবীনগর উপজেলার কাইতলা দক্ষিণ ইউনিয়ন, উত্তরে নবীনগর উপজেলার কাইতলা উত্তর ইউনিয়ন, তিতাস নদী ও ব্রাহ্মণবাড়িয়া সদর উপজেলার সুলতানপুর ইউনিয়ন; উত্তর-পূর্বে তিতাস নদী ও ব্রাহ্মণবাড়িয়া সদর উপজেলার বাসুদেব ইউনিয়ন এবং পূর্বে আখাউড়া উপজেলার ধরখার ইউনিয়ন অবস্থিত।   প্রশাসনিক কাঠামো  মূলগ্রাম ইউনিয়ন কসবা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী মূলগ্রাম ইউনিয়নের সাক্ষরতার হার ৪৬.৪%।   শিক্ষা প্রতিষ্ঠান  চারগাছ নুরুল ইসলাম ভূঁইয়া ডিগ্রি কলেজ(১৯৭৩),  চারগাছ নুরুল ইসলাম ভূঁইয়া উচ্চ বিদ্যালয়(১৯৪৪), চারগাছ আফিয়া খাতুন বালিকা উচ্চ বিদ্যালয়(১৯৯১), মূলগ্রাম উচ্চ বিদ্যালয়(১৯৭৪), রাইতলা লাল মিয়া পাবলিক উচ্চ বিদ্যালয়(১৯৭১), শ্যামবাড়ী ইসলামিয়া দাখিল মাদ্রাসা(১৯৯৭)  মূলগ্রাম আলহাজ্ব আব্দুল মজিদ ভূঞা- মোঃ তাহের উদ্দীন ভূঞা কারিগরি দাখিল মাদ্রাসা(২০০৭)   যোগাযোগ ব্যবস্থা    খাল ও নদী  অদের খাল (চারগাছ বাজারের দক্ষিণ পাশ দিয়ে প্রবাহমান)।   হাট-বাজার  চারগাছ বাজার, মূলগ্রাম বাজার(পুরাতন নামঃ কেরানীর বাজার)   দর্শনীয় স্থান    জনপ্রতিনিধি    আরও দেখুন   কসবা উপজেলা  কসবা থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:কসবা উপজেলার ইউনিয়ন
আসোসিয়েসিওঁ স্পোর্তিভ দ সেঁত-এতিয়েন লোয়ার (; সাধারণত এএস সেঁত-এতিয়েন, এএসএসই () অথবা শুধুমাত্র সেঁত-এতিয়েন নামে পরিচিত) হচ্ছে ওভেরোনিয়-রন-আল্পসের সেঁত-এতিয়েন ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। এএস সেঁত-এতিয়েন তাদের সকল হোম ম্যাচ সেঁত-এতিয়েনের স্তাদ জুফয়-গিশারে খেলে থাকে; যার ধারণক্ষমতা হচ্ছে ৪১,৯৬৫। বর্তমানে এই ক্লাবের ম্যানেজারের দায়িত্ব পালন করছেন ক্লদ পুয়েল এবং সভাপতির দায়িত্ব পালন করছেন বের্নার কাইয়াৎজো। ফরাসি রক্ষণভাগের খেলোয়াড় মাতিও দেবুশি এই ক্লাবের অধিনায়কের দায়িত্ব পালন করছেন।  সেঁত-এতিয়েন তাদের হোম ম্যাচের পোশাকের রঙ সবুজের জন্য লে ভের নামেও পরিচিত। সেঁত-এতিয়েন রেকর্ড ১০বার লীগ ১-এর শিরোপা জয়লাভ করেছে; এর পাশাপাশি ক্লাবটি ৬টি কুপ দে ফ্রান্স, ১টি কুপ দে লা লীগ এবং ৫টি ট্রফি দে চ্যাম্পিয়নসের শিরোপা জয়লাভ করেছে। সেঁত-এতিয়েন ৩টি লীগ ২-এর শিরোপা জয়লাভ করেছে। এই ক্লাবটি ১৯৬০ এবং ১৯৭০-এর দশকে সর্বাধিক সাফল্য অর্জন করেছিল, উক্ত সময়ে ক্লাবটির পরিচালনার দায়িত্বে ছিলেন জঁ স্নেলা, আলবার বেতো এবং রবার্ট হারবিনের মতো ব্যক্তিত্ব।  এই ক্লাবটির মূল প্রতিদ্বন্দ্বী হচ্ছে তাদের কাছাকাছি শহরের অন্য আরেক ক্লাব ওলাঁপিক লিয়োনে, যাদের সাথে তাদের ম্যাচটি ডার্বি-রন-আল্পস নামে পরিচিত। ২০০৯ সালে, এটি ক্লাবটি তাদের একটি মহিলা বিভাগ উদ্বোধন করেছিল।  অর্জন ঘরোয়া  লীগ ১ রেকর্ড  চ্যাম্পিয়ন (১০): ১৯৫৬–৫৭, ১৯৬৩–৬৪, ১৯৬৬–৬৭, ১৯৬৭–৬৮, ১৯৬৮–৬৯, ১৯৬৯–৭০, ১৯৭৩–৭৪, ১৯৭৪–৭৫, ১৯৭৫–৭৬, ১৯৮০–৮১   লীগ ২  চ্যাম্পিয়ন (৩): ১৯৬২–৬৩, ১৯৯৮–৯৯, ২০০৩–০৪   কুপ দে ফ্রান্স  চ্যাম্পিয়ন (৬): ১৯৬১–৬২, ১৯৬৭–৬৮, ১৯৬৯–৭০, ১৯৭৩–৭৪, ১৯৭৪–৭৫, ১৯৭৬–৭৭   কুপ দে লা লীগ  চ্যাম্পিয়ন (১): ২০১২–১৩   ট্রফি দে চ্যাম্পিয়নস  চ্যাম্পিয়ন (৫): ১৯৫৭, ১৯৬২, ১৯৬৭, ১৯৬৮, ১৯৬৯   কুপ চার্লস দ্রাগো  চ্যাম্পিয়ন (২): ১৯৫৫, ১৯৫৮  আন্তর্জাতিক ইউরোপীয় কাপ রানার-আপ (১): ১৯৭৫–৭৬  তথ্যসূত্র  বহিঃসংযোগ      বিষয়শ্রেণী:এএস সেঁত-এতিয়েন বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:১৯৩৩-এ প্রতিষ্ঠিত ফুটবল ক্লাব
তাজ পুল () ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে তাজ পুল শহরের জনসংখ্যা হল ৫৮,২২০ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৯%, । পুরুষদের মধ্যে সাক্ষরতার হার ৭৭%, এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে তাজ পুল এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
জুলাই বিপ্লব ১৮৩০ সালে ফ্রান্সে সংগঠিত একটি বিপ্লব। ১৮৩০ সালের ২৬শে জুলাই থেকে ২৯শে জুলাই পর্যন্ত ৪ দিন স্থায়ী ছিল। এটি ১৮৩০ সালের ফরাসি বিপ্লব বা দ্বিতীয় ফরাসি বিপ্লব নামেও পরিচিত। জুলাই বিপ্লবের ফলে ফ্রান্সের দশম চার্লসকে ক্ষমতাচ্যুত করে ফ্রান্সের শাসনভার হাতে নেয় প্রথম লুই ফিলিপ। এই বিপ্লবের মাধ্যেম জনসাধারণে প্রাপ্ত বয়স্কদের ভোটাধিকার নিশ্চিত করা হয়।  তথ্যসূত্র  বিষয়শ্রেণী:১৯শ শতাব্দীর বিপ্লব বিষয়শ্রেণী:১৮৩০-এ ফ্রান্স বিষয়শ্রেণী:১৮৩০-এর সশস্ত্র সংঘাত বিষয়শ্রেণী:ফ্রান্স জড়িত যুদ্ধ বিষয়শ্রেণী:ফ্রান্সে বিদ্রোহ বিষয়শ্রেণী:প্যারিসে অভু্যত্থান
শীলা বরঠাকুর (১৯৩৫ - ২১ জুন ২০২০) ছিলেন একজন ভারতীয় সমাজকর্মী, সাহিত্যিক এবং আসাম রাজ্যের সামাজিক-সাংস্কৃতিক ও সাহিত্যিক পরিমণ্ডলে কাজ করে এমন একটি বেসরকারি সংস্থা সদৌ অসম লেখিকা সমরোহ সমিতি এর প্রতিষ্ঠাতা সভাপতি। তিনি ১৯৭৪ থেকে ১৯৭৬, ১৯৯০ থেকে ১৯৯২ এবং ১৯৯৩ থেকে ১৯৯৪ পর্যন্ত তিনটি মেয়াদে সংগঠনের সভাপতি এবং ১৯৭৬ থেকে ১৯৯০ সাল পর্যন্ত দুই মেয়াদে এর সাধারণ সম্পাদক হিসেবে দায়িত্ব পালন করেন।  বরঠাকুর ১৯৩৫ সালে উত্তর-পূর্ব ভারতীয় রাজ্য আসামের জোড়হাটের একটি ছোট গ্রাম চরিঙ্গিয়ায় নবীন শর্মা এবং প্রীতিলতা দেবীর পরিবারে জন্মগ্রহণ করেন। তবে তার জীবনের প্রথম বছরগুলো ঢাকায় কেটেছে। তিনি জগন্নাথ বড়ুয়া মহাবিদ্যালয়ে তার স্নাতক অধ্যয়ন করেন, এবং নৃত্যশিল্পী সারনান বরঠাকুরের সাথে তার বিয়ের পর তিনি তেজপুর হাই স্কুলের একজন শিক্ষক হিসেবে তার কর্মজীবন শুরু করেন। কিন্তু স্নাতকোত্তর এবং ডক্টরেট ডিগ্রি অর্জনের জন্য তার পড়াশোনা চালিয়ে যান, তার থিসিস ছিল আসামের সামাজিক পরিবর্তনের উপর। পরে তিনি দর্শনের প্রভাষক হিসেবে দারাং কলেজে যোগদান করেন এবং চাকরি থেকে বরখাস্ত হওয়ার আগ পর্যন্ত সেখানে কাজ করেন। এর মধ্যে ১৯৭৯ সালে যখন তেজপুরে প্রথম গার্লস কলেজ, গোপীনাথ বর্দোলোই কন্যা মহাবিদ্যালয় চালু হয়, তখন তিনি সেখানে প্রতিষ্ঠাতা অধ্যক্ষ হিসেবে কাজ শুরু করেন। দারাং কলেজে থাকাকালীন তিনি ১৯৭৪ সালে অসমিয়া মহিলাদের জন্য একটি স্বাধীন সাহিত্য সংগঠনের ধারণা প্রস্তাব করেছিলেন যা সদৌ অসম লেখিকা সমরোহ সমিতি গঠনের পথ প্রশস্ত করে। তেজপুরের পাঁচটি প্রাপ্তবয়স্ক শিক্ষা কার্যক্রমের সংগঠনেও তার প্রচেষ্টার কথা জানা গেছে এবং তিনি নলিনীবালা দেবী, ধর্মেশ্বরী দেবী বরুয়ানি এবং স্নেহা দেবীর লেখা নিয়ে গঠিত তিনটি বইয়ের সম্পাদক ছিলেন। সমাজে তার অবদানের জন্য ভারত সরকার তাকে ২০০৮ সালে চতুর্থ সর্বোচ্চ বেসামরিক সম্মান পদ্মশ্রী প্রদান করে।  শীলা বরঠাকুর ২১ জুন ২০২০-এ গুয়াহাটিতে দীর্ঘস্থায়ী অসুস্থতার কারণে মারা যান। মৃত্যুর সময় তার বয়স ছিল ৮৪ বছর।   আরও দেখুন   নলিনী বালা দেবী  জগন্নাথ বড়ুয়া কলেজ   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০২০-এ মৃত্যু বিষয়শ্রেণী:আসামের লেখক বিষয়শ্রেণী:আসামের লেখিকা বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:যোরহাট জেলার ব্যক্তি বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় লেখিকা
thumb|ত্রিরত্নের প্রতীক ত্রিরত্ন ও ত্রিভিত্তি হলো তিব্বতি বৌদ্ধধর্মে সমর্থন যেখানে একজন বৌদ্ধ দিনের শুরুতে বা অনুশীলনের অধিবেশনে প্রার্থনা বা আবৃত্তির মাধ্যমে আশ্রয় নেয়। ত্রিরত্ন হলো প্রথম এবং ত্রিভিত্তি হলো তিনটি তিব্বতীয় বৌদ্ধ শরণ পদ্ধতির দ্বিতীয় দল, ত্রিরত্ন-এর বাইরের, ভিতরের ও গোপন রূপ । 'বাহ্যিক' রূপ হলো 'ত্রিরত্ন', 'অভ্যন্তরীণ' হলো ত্রিভিত্তি এবং 'গোপন' রূপ হলো বুদ্ধের 'ত্রিদেহ' বা ত্রিকায়। ত্রিরত্নগুলো হলো বুদ্ধ, ধর্ম ও সংঘ; এবং ত্রিভিত্তিগুলো হলো লামা, যিদম্ ও ডাকিনী বা ধর্মপাল।  তিব্বতি বৌদ্ধ বজ্রযান ঐতিহ্যের মধ্যে যারা দেবতা যোগ এবং অন্যান্য তান্ত্রিক অনুশীলন করে তারা বুদ্ধ প্রকৃতির সার্বজনীনতাকে স্বীকৃতি দেওয়ার উপায় হিসাবে অতিরিক্ত শরণের সূত্র ব্যবহার করে। তিব্বতি বৌদ্ধধর্মের র্ন্যিং-মা ও কগ্যু সাহিত্যে সাধারণত তিনটি শিকড়ের উল্লেখ পাওয়া যায়। ভারতে উদ্ভূত তিব্বতি বৌদ্ধধর্মের বেশিরভাগ দিক থেকে ভিন্ন, ত্রিভিত্তি পদ্মসম্ভবের সময় থেকে আসল তিব্বতি সূত্র হতে পারে।   তথ্যসূত্র    উৎস                          বহিঃসংযোগ  Taking Refuge  Nyingma Icons (ordered by the Three Roots)  বিষয়শ্রেণী:বৌদ্ধ ভক্তি বিষয়শ্রেণী:বৌদ্ধ দার্শনিক ধারণা বিষয়শ্রেণী:বৌদ্ধ বিশ্বাস ও মতবাদ বিষয়শ্রেণী:তিব্বতী বৌদ্ধ আচার অনুষ্ঠান
কীর্তি বর্ধন সিং (জন্ম: ১ মার্চ ১৯৬৬) হলেন উত্তর প্রদেশের একজন ভারতীয় রাজনীতিবিদ । তিনি বর্তমানে তৃতীয় মোদী সরকারের বিদেশ প্রতিমন্ত্রী এবং পঞ্চমবারের মতো গোন্ডা নির্বাচনী এলাকা থেকে লোকসভার সংসদ সদস্য হিসেবে দায়িত্ব পালন করছেন। তিনি স্থানীয়ভাবে রাজা ভাইয়া নামে পরিচিত, কারণ তিনি মানকাপুরের পূর্বতন তালুকদারির সাথে যুক্ত ছিলেন। Mankapur - History and Genealogy  Queensland Universityমার   রাজনৈতিক জীবন  তিনি সমাজবাদী পার্টির প্রার্থী হিসেবে উত্তর প্রদেশের গোন্ডা থেকে দ্বাদশ এবং ১৪তম লোকসভার সদস্য ছিলেন। ২০১৪ সালের মার্চ মাসে তিনি সমাজবাদী পার্টি থেকে পদত্যাগ করেন এবং ভারতীয় জনতা পার্টিতে যোগ দেন এবং ২০১৪ সালের লোকসভা নির্বাচনে প্রতিদ্বন্দ্বিতা করেন, আবার গোন্ডা থেকে, যেখানে তিনি ১৬তম এবং ১৭তম লোকসভায় নির্বাচিত হন।  সিং একজন পরিবেশ কর্মী হিসেবে পরিচিত। ২০১৮ সালের জুলাই মাসে, তিনি গ্রিন ট্রাইব্যুনালে উত্তর প্রদেশ রাজ্য সরকারের বিরুদ্ধে একটি মামলায় জয়লাভ করেন, যা তার নির্বাচনী এলাকায় গ্যাংদের অবৈধ বালি খনির সাথে সম্পর্কিত ছিল।   থাম্ব|সিং পরিবেশ, বন ও জলবায়ু পরিবর্তন প্রতিমন্ত্রী হিসেবে দায়িত্ব গ্রহণ করছেন। ২০২৪ সালে, ১৮তম লোকসভা নির্বাচনে বিজেপির টিকিটে তিনি গোন্ডা থেকে সংসদ সদস্য হিসেবে পুনরায় নির্বাচিত হন। কঠিন নির্বাচনের সময়ে তিনি উত্তর প্রদেশের ৩৩ জন বিজেপি সাংসদের একজন। তিনি ইন্ডিয়া অ্যালায়েন্স প্রার্থী শ্রেয়া ভার্মা ( এসপি ) কে ৪৬২২২ ভোটের ব্যবধানে পরাজিত করেন। সেই মাসের শেষের দিকে, তিনি মন্ত্রী পরিষদের প্রতিমন্ত্রী হিসেবে শপথ অনুষ্ঠানে অংশ নেন। তাকে পরিবেশ ও বন মন্ত্রণালয় এবং বিদেশ মন্ত্রণালয়ের জুনিয়র মন্ত্রী করা হয়েছে।  ২০২৩ সালে, ৮ এপ্রিল ২০২৩ তারিখে একটি ঐতিহাসিক অনুষ্ঠানে অংশগ্রহণের জন্য তিনি মনোযোগ আকর্ষণ করেন। হরিয়ানার পিঞ্জোর বিমানবন্দরের উপরে সিং একটি চালিত হ্যাং গ্লাইডার চালক হিসেবে কাজ করেন, যেখানে অ্যারো ক্লাব অফ ইন্ডিয়া কর্তৃক জাতীয় অ্যারো মডেলিং ফেলোশিপ প্রোগ্রামের উদ্বোধনী অনুষ্ঠানে অভিজ্ঞ স্কাইডাইভার শীতল মহাজন লাফ দেন। এই ইভেন্টটি ছিল একজন সক্রিয় সাংসদের দ্বারা চালিত হ্যাং গ্লাইডার থেকে লাফ দেওয়ার প্রথম ঘটনা। ভারতে ফেডারেশন অফ অ্যারোনটিক্যাল ইন্টারন্যাশনালের প্রতিনিধিত্বকারী অ্যারো ক্লাব অফ ইন্ডিয়া দ্বারা আয়োজিত এই ইভেন্টটি তার ঐতিহাসিক তাৎপর্য এবং এফএআই কর্তৃক জাতীয় স্বীকৃতির সম্ভাবনার জন্য প্রশংসা লাভ করে।   প্রাথমিক জীবন এবং শিক্ষা  তিনি ১৯৬৬ সালের ১ মার্চ মানকাপুর তালুকাদারির রাজা আনন্দ সিং এবং বীণা সিং-এর ঘরে জন্মগ্রহণ করেন।  তিনি ভূতত্ত্বের ক্ষেত্রে উচ্চশিক্ষা গ্রহণ করেন এবং লখনউ বিশ্ববিদ্যালয় থেকে সাফল্যের সাথে বিজ্ঞানে স্নাতকোত্তর (এম.এসসি) ডিগ্রি অর্জন করেন, যেখানে তিনি ভূতাত্ত্বিক বিজ্ঞানে বিশেষজ্ঞ হন।  ১৬ নভেম্বর ২০০২ সালে, কীর্তি বর্ধন সিং মধুশ্রী সিংকে বিয়ে করেন। এই দম্পতির একটি পুত্র সন্তান রয়েছে, যার নাম কুনওয়ার জয় বর্ধন সিং, যার জন্ম ১০ নভেম্বর ২০০৬ সালে। পারিবারিকভাবে, তারা বিভিন্ন সামাজিক ও সাংস্কৃতিক কর্মকাণ্ডের সাথে জড়িত।   আরো দেখুন    তৃতীয় মোদী মন্ত্রিসভা   তথ্যসূত্র    বহিঃসংযোগ     ভারতীয় সংসদের ওয়েবসাইটে অফিসিয়াল জীবনীমূলক স্কেচ বিষয়শ্রেণী:অষ্টাদশ লোকসভার সদস্য বিষয়শ্রেণী:সমাজবাদী পার্টির রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:ষোড়শ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:লখনউয়ের রাজনীতিবিদ বিষয়শ্রেণী:চতুর্দশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
__NOTOC__  প্রতিযোগী সদস্য টেমপ্লেট এই প্রতিযোগিতায় অংশগ্রহণকারী নিজের ব্যবহারকারী পাতায় টেমপ্লেট  ব্যবহার করতে পারেন।  টেম্পলেটটি মোটামুটি এইরকম দেখাবে:  Farid uddin khan titash|Farid uddin khan titash]] (আলাপ) ২২:৫৭, ১৬ অক্টোবর ২০১৮ (ইউটিসি):Farid uddin khan titas  এই প্রতিযোগিতায় যোগদানের জন্য নীচে #--~~~~(চারটে টিন্ডা দিয়ে) লিখে অংশগ্রহণ করুন।  Farid uddin khan titash (আলাপ) ২২:৫৭, ১৬ অক্টোবর ২০১৮ (ইউটিসি):Farid uddin khan titas  নাহিদ হোসেন (আলাপ) ১৬:৪৪, ২৯ সেপ্টেম্বর ২০১৮ (ইউটিসি) Nettime Sujata (আলাপ) ১৬:২৪, ৩০ সেপ্টেম্বর ২০১৮ (ইউটিসি)  খাঁ শুভেন্দু (আলাপ) ১৭:১৯, ২ অক্টোবর ২০১৮ (ইউটিসি) --অবাঙ্ময় (আলাপ) ২২:১০, ২ অক্টোবর ২০১৮ (ইউটিসি)বিষয়শ্রেণী: Fahim fanatic (আলাপ) ০৪:২৬, ৩ অক্টোবর ২০১৮ (ইউটিসি)  S Shamima Nasrin (আলাপ) ০৭:০০, ৩ অক্টোবর ২০১৮ (ইউটিসি)  কবির নাঈম (আলাপ) ০৪:৪০, ৩ অক্টোবর ২০১৮ (ইউটিসি)  Habib Rabbi  (আলাপ) ১৪:৫৩, ৩ অক্টোবর ২০১৮ (ইউটিসি)  Shahidul Hasan Roman (আলাপ) ১৫:৫৭, ৩ অক্টোবর ২০১৮ (ইউটিসি)  Sumasa (sukan (আলাপ) ১৭:১৯, ৩ অক্টোবর ২০১৮ (ইউটিসি))  Mmrsafy — সাফি ১৮:১৪, ৩ অক্টোবর ২০১৮ (ইউটিসি) একজন মহাপুরুষ  (আলাপ) ১৮:০৫, ৪ অক্টোবর ২০১৮ (ইউটিসি) Imran2105 (আলাপ) ০৫:১২, ৬ অক্টোবর ২০১৮ (ইউটিসি)  Dolon Prova (আলাপ) ১৬:৪৬, ৬ অক্টোবর ২০১৮ (ইউটিসি)  Sourav Khoso (আলাপ) ২০:০১, ৬ অক্টোবর ২০১৮ (ইউটিসি)  রাফায়েল রাসেল (আলাপ) ১৬:২৪, ৭ অক্টোবর ২০১৮ (ইউটিসি)  অংকন  (আলাপ) ০২:৪৮, ১০ অক্টোবর ২০১৮ (ইউটিসি)  ব্যবহারকারী:SHIMUL_ALAM রকিব রাজন (আলাপ) ১০:৩২, ১১ অক্টোবর ২০১৮ (ইউটিসি)  কামাল ভাই মোহাম্মাদ ইসমাইল (আলাপ) ১৬:০৩, ১৪ অক্টোবর ২০১৮ (ইউটিসি) --Sajibur (আলাপ) ১৬:৪৮, ১৪ অক্টোবর ২০১৮ (ইউটিসি) MD Abu Siyam (আলাপ) ০৮:৪১, ১৮ অক্টোবর ২০১৮ (ইউটিসি) সাজিদ রেজা করিম ০২:০৬, ১৫ অক্টোবর ২০১৮ (ইউটিসি) মনোহর মাহমুদ মিলন  বিপ্লবী (বিজয় না হওয়া পর্যন্ত, সবসময়!) ১৫:৪৭, ২৪ অক্টোবর ২০১৮ (ইউটিসি) --~ রাহিব  (বার্তা) ০৭:২৪, ৩১ অক্টোবর ২০১৮ (ইউটিসি)  Sumana roy (আলাপ) ১১:০৫, ৪ নভেম্বর ২০১৮ (ইউটিসি) --সুমিতা রায় দত্ত ১৩:০৪, ১৫ নভেম্বর ২০১৮ (ইউটিসি)  - রাফি  (আলাপ) ১৫:০৫, ১৫ নভেম্বর ২০১৮ (ইউটিসি)
ধারাভন্ধো বিমানবন্দর   মালদ্বীপের ব্যা প্রবালপ্রাচীরে ধারাভন্ধো দ্বীপে অবস্থিত একটি অভ্যন্তরীণ বিমানবন্দর। বিমানবন্দরটি থিনাধুর  দক্ষিণে অবস্থিত। ২০১২ সালের ১৭ অক্টোবর তৎকালীন রাষ্ট্রপতি মোহাম্মদ ওয়াহেদ হাসান এই বিমানবন্দরটি উদ্বোধন করেন। তবে ২০১২ সালের  ১৫ অক্টোবর এই বিমানবন্দরে ফ্লাইট পরিচালনা শুরু হয়েছিল।  সু্যোগ-সুবিধা ধারাভন্ধো বিমানবন্দরটি সমুদ্রপৃষ্ঠ থেকে ৬ ফুট (২ মি) উপরে অবস্থিত। এটির একটি আস্ফাল্ট রানওয়ে (১১/২৯) রয়েছে, যার দৈর্ঘ্য ১,১৮৯ মিটার (৩,৯০১ ফুট)।  বিমান সংস্থা এবং গন্তব্যস্থল বিমান সংস্থা নির্ধারিত যাত্রী পরিষেবা দিচ্ছে: আরো দেখুন  মালদ্বীপের বিমানবন্দরের তালিকা তথ্যসূত্র  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মালদ্বীপের বিমানবন্দর বিষয়শ্রেণী:২০১২-এ প্রতিষ্ঠিত বিমানবন্দর
রজব আলী খান চৌধুরী ভবন কুষ্টিয়ায় অবস্থিত একটি প্রাচীন ভবন। ১৮৯৫ সালে এই ভবনটি নির্মাণ করা হয়েছিল। তৎকালীন সময়ের কুষ্টিয়ার সমাজ সেবক রজব আলী খান এই ভবন নির্মাণ করেছিলেন।   অবস্থান   ভবনটি কুষ্টিয়া পৌরসভার মিলপাড়ায় অবস্থিত। ভবনের পূর্ব দিকে রয়েছে টেগর লজ, পশ্চিম দিকে বড় স্টেশন জামে মসজিদ (১৯১৭), উত্তর দিকে রয়েছে কুষ্টিয়া রেলওয়ে স্টেশন ও দক্ষিণ দিকে রয়েছে মোহিনী মিলের পরিত্যক্ত কারখানা।   ইতিহাস   রজব আলী খান ১৮৬৩ সালে ছেউড়িয়ায় জন্ম গ্রহণ করেন। সমাজ সেবামূলক কাজের জন্য ব্রিটিশ সরকারের পক্ষ থেকে তিনি চৌধুরী উপাধি লাভ করেন। তিনি কুষ্টিয়া রেলওয়ে স্টেশন সংলগ্নে ১৮৯৫ সালে ভবনটি নির্মাণ করেছিলেন। ১৯৫৮ সালে ৯৫ বছর বয়সে তিনি মৃত্যুবরণ করেন।   অবকাঠামো   কুষ্টিয়া পৌর ভবনের মতো এই ভবন নির্মাণেও ইন্দো-ইউরোপীয় স্থাপত্য রীতি ব্যবহৃত হয়েছে। ভবনটিতে ২টি তলা রয়েছে। ভবনের গাঁথুনি চুন-সুরকির তবে দেওয়ালে সিমেন্টের পলেস্তারা রয়েছে। ছাদে ব্যবহার করা হয়েছে শালকাঠের কড়ি-বরগা। এর উপরে ২ স্তর বিশিষ্ট টালি, তার উপরে চুন-সুরকির ঢালাই। ভবনের সামনের ফ্যাসেড আড়াআড়িভাবে  লম্বা। ভবনের উভয় তলাতেই বারান্দা রয়েছে। এই বারান্দায় কোরিনথিয়ার রীতিতে ৮টি করে স্তম্ভ রয়েছে।  ভবনের জানালার পরিমাপ ৫ ফুট ১০ ইঞ্চি ও ৩ ফুট ৫ ইঞ্চি। দরজার উচ্চতা ৬ ফুট ৬ ইঞ্চি ও প্রস্থ ৪ ফুট ৫ ইঞ্চি হলেও মূল দরজার উচ্চতা ৭ ফুট ও প্রস্থ ৫ ফুট।  চিত্রশালা   তথ্যসূত্র    গ্রন্থপঞ্জি         বহিঃসংযোগ    রজব আলী খান চৌধুরী ভবন সম্পর্কিত ভিডিও, প্রাণের প্রিয় কুষ্টিয়া  বিষয়শ্রেণী:কুষ্টিয়ার দর্শনীয় স্থান বিষয়শ্রেণী:১৮৯৫-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার ভবন ও স্থাপনা
পহরডাঙ্গা ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৪৯.০৫ কিমি২ (১৮.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,৬৫৩ জন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটিরউত্তরে- মধুমতি নদী, দক্ষিণে- বাগেরহাট জেলা,  পূর্বে- গোপালগঞ্জ জেলা, পশ্চিমে- বাঐসোনা ইউনিয়ন অবস্থিত।  গ্রামসমূহ  পাখীমারা  ডর-বল্লাহাটি  কচুয়াডাঙ্গা  সরসপুর  পহরডাঙ্গা  বাগুডাঙ্গা  মূলশ্রী  চাপাইল  চর-মধুপুর  চর-সিংগাতী  তথ্যসূত্র  বিষয়শ্রেণী:কালিয়া উপজেলার ইউনিয়ন
জিনাত-উন-নিসা (৫ অক্টোবর ১৬৪৩ – ৭ মে ১৭২১) ছিলেন জন্মসূত্রে একজন মুগল রাজকন্যা এবং সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের দ্বিতীয় কন্যা। তার পিতা সম্রাট আওরঙ্গজেব তাকে 'পাদশাহ বেগম' এর সম্মানিত শিরোনাম প্রদান করেছিলেন। রাজকুমারী জিনাত-উন-নিসা তার ধর্মানুরাগ এবং ব্যাপক দাতব্যের জন্য ঐতিহাসিকদের নিকট পরিচিত।  জীবনী জিনাত-উন-নিসার ("মহিলাদের মধ্যে মণী") জন্ম ৫ অক্টোবর ১৬৪৩ সালে আওরঙ্গবাদে, সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের ঘরে। তার মা পারস্যের বিশিষ্ট সাফাভি রাজবংশ রাজকন্যা ছিলেন এবং গুজরাটের ভাইসরয় মির্জা বদি-উজ-জামান সাফাভির কন্যা ছিলেন। তার পিতামহ ছিলেন পঞ্চম মুগল সম্রাট শাহজাহান, যার যার শাসনামলে তিনি জন্মগ্রহণ করেন। জিনাত তার বড় বোন, রাজকন্যা জিব-উন-নিসা ও তার ছোট বোন রাজকন্যা জুবদাত-উন-নিসা এর মতো ইসলামের মতবাদগুলোতে গভীরভাবে জ্ঞান অর্জন করেছিলেন। তিনি ব্যক্তিগত শিক্ষক এবং পণ্ডিতদের দ্বারা শিক্ষিত হয়েছিলেন, এবং বিবাহ করতে অস্বীকার করেন, তার সমগ্র জীবন একা থাকার সিদ্ধান্ত নেন। জিনাত তার কনিষ্ঠ সৎ ভাই মুহাম্মাদ কাম বখশের সপক্ষে ছিলেন, যার জন্য তিনি বেশ কয়েকবার তার বাবার কাছ থেকে ক্ষমা চেয়েছিলেন। যদিও তার আপন ভাই আজম শাহ, মুহাম্মাদ কাম বখশকে গভীরভাবে অপছন্দ করতেন। উপপত্নী উদয়িপুরি মহালের পাশাপাশি জিনাত তার পিতার শাসনের পরবর্তী অংশে তার পিতার একমাত্র সঙ্গী ছিলেন। তিনি ১৭০৭ সালে তার মৃত্যু পর্যন্ত এক শতাব্দীর এক চতুর্থাংশ সময় ধরে দাক্ষিণাত্যে তার পিতার পরিবারের তত্ত্বাবধায়ক ছিলেন। তিনি অনেক বছর বেঁচে ছিলেন, একটি মহান যুগের জীবন্ত স্মারক হিসেবে তার উত্তরাধিকারীদের সম্মান ভোগ করেছিলেন।  মৃত্যু দিল্লির নদীর তীরে লালকেল্লা-র  প্রাচীরের দেওয়াল জুড়ে নিজ খরচে তিনি জিনাত-উল-মসজিদ নির্মাণ করেন, যেখানে তাকে দাফন করা হয়েছিল।  পূর্বপুরুষগণ  আরো দেখুন  জিনাত মহল  তথ্যসূত্র  বিষয়শ্রেণী:১৬৪৩-এ জন্ম বিষয়শ্রেণী:১৭২১-এ মৃত্যু বিষয়শ্রেণী:ভারতীয় মুসলিম বিষয়শ্রেণী:ভারতীয় রাজকীয় নারী বিষয়শ্রেণী:তিমুরি রাজবংশ বিষয়শ্রেণী:ঔরঙ্গাবাদ, মহারাষ্ট্রের ব্যক্তি বিষয়শ্রেণী:মুঘল রাজকুমারী বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:১৮শ শতাব্দীর ভারতীয় নারী
পিপ্‌ল্‌স আর্কাইভ (ইংরেজি ভাষায়: Peoples archive) একটি ওয়েবসাইট যাতে গুরুত্বপূর্ণ ব্যক্তিদের ভিডিও আছে। এই ভিডিওগুলো মূলত জীবনীভিত্তিক, অর্থাৎ বিখ্যাত ব্যক্তিরাই নিজেরাই নিজেদের জীবন নিয়ে বলছেন এমন ভিডিওতে সমৃদ্ধ এই ওয়েবসাইটটি। প্রথমে "সাইন্স আর্কাইভ" নামে এর যাত্রা শুরু হয়েছিল। মূলত বিজ্ঞানীদের ভিডিও স্থান পায় এতে।   যাদের ভিডিও আছে   জন আর্কিবাল্ড হুইলার  হান্স বেটে   বহিঃসংযোগ   পিপ্‌ল্‌স আর্কাইভ - মূল ওয়েবসাইট  বিষয়শ্রেণী:শিক্ষামূলক ওয়েবসাইট